## Rješenje kojim se Branimiru Feriću oduzima dozvola za obavljanje poslova brokera

### NN 49/2009 (20.4.2009.), Rješenje kojim se Branimiru Feriću oduzima dozvola za obavljanje poslova brokera

49 20.04.2009 Rješenje kojim se Branimiru Feriću oduzima dozvola za obavljanje poslova brokera

HRVATSKA AGENCIJA ZA NADZOR FINANCIJSKIH USLUGA

1133

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 58. stavak 1. točka 7. Zakona o tržištu vrijednosnih papira (»Narodne novine« br. 84/02 i 138/06; dalje: Zakon) i odredbe članka 597. Zakona o tržištu kapitala (»Narodne novine« broj 88/08 i 146/08), Uprava Hrvatske agencije za nadzor financijskih usluga, po službenoj dužnosti, u predmetu oduzimanja dozvole za obavljanje poslova brokera Branimiru Feriću iz Zagreba, Petrinjska 26a, na sjednici održanoj 2. travnja 2009. godine donijela je

RJEŠENJE

1. Branimiru Feriću iz Zagreba, Petrinjska 26a, oduzima se dozvola za obavljanje poslova brokera.

2. Ovo rješenje upisuje se u Registar ovlaštenih brokera, koji vodi Hrvatska agencija za nadzor financijskih usluga, pod rednim brojem 333 (tristo trideset tri).

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga, klasa: UP/I-451-04/07-07/123 od 10. siječnja 2008. godine, Branimiru Feriću iz Zagreba, Petrinjska 26a, zaposleniku ovlaštenog društva Momentum brokeri d.o.o., Zagreb, Đorđićeva 23 (dalje: Društvo), bila je izdana dozvola za obavljanje poslova brokera na neodređeno vrijeme.

Odredbom članka 58. stavak 1. točka 7. Zakona propisano je da će Hrvatska agencija za nadzor financijskih usluga (dalje: Agencija) rješenjem oduzeti dozvolu brokeru koji prestane ispunjavati uvjete Na temelju kojih mu je dozvola izdana ako, u roku koji Agencija odredi, te uvjete ne ispuni.

Sukladno odredbi članka 597. Zakona o tržištu kapitala, koji zakon je stupio na snagu 1. siječnja 2009. godine, postupci pokrenuti pred Agencijom do dana stupanja na snagu navedenog zakona, uključujući i provedbu postupka javne ili privatne ponude vrijednosnih papira, dovršit će se primjenom odredbi Zakona.

Postupak oduzimanja dozvole za obavljanje poslova brokera Branimiru Feriću pokrenut je pred Agencijom prije stupanja na snagu Zakona o tržištu kapitala, pa će se slijedom navedene odredbe, predmetni postupak u cijelosti provesti sukladno odredbama Zakona.

Budući da je Društvo 10. studenoga 2008. godine obavijestilo Agenciju o prestanku radnog odnosa djelatnika Branimira Ferića, imenovanom je bio zaključkom Agencije, klasa: UP/I-451-04/08-07/94 od 5. prosinca 2008. godine, određen rok od 3 (tri) mjeseca za dostavu dokaza da je zaposlen u ovlaštenom društvu na poslovima trgovine s vrijednosnim papirima. Iz dostavnice je razvidno da mu je predmetni zaključak uručen 10. prosinca 2008. godine.

Kako Branimir Ferić nije u roku od 3 mjeseca (do 10. ožujka 2009. godine), a niti naknadno, Agenciji dostavio dokaz o zaposlenju, valjalo je riješiti kao u izrijeci ovog rješenja, dakle oduzeti mu dozvolu za obavljanje poslova brokera i provesti upis oduzimanja dozvole u Registru ovlaštenih brokera koji vodi Agencija, s danom upisa 26. ožujka 2009. godine, pod rednim brojem 333 (tristo trideset tri).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/08-07/94

Urbroj: 326-111/09-2

Zagreb, 2. travnja 2009.

Član Uprave
Ivica Letinić, v. r.

Rješenje, NN 49/2009-1133